Id-Deċiżjoni tal-Kummissjoni
tat-8 ta’ Settembru 2003
li tistabbilixxi kodiċi u regoli standard għat-traskrizzjoni f’forma li jista’ jaqraha l-kompjuter tad-data li tirrigwarda l-istħarriġ statistiku intermedju ta’ żoni bid-dwieli
(notifikata bid-dokument numru K(2003) 3191)
(Test b’relevanza għaż-ŻEE)
(2003/654/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 357/79 tal-5 ta’ Frar 1979 fuq l-istħarriġ statistiku ta’ żoni bid-dwieli [1], l-aħħar emendat bir-Regolament (KE) Nru 2329/98 [2], u b’mod partikolari l-Artikolu 5(6) u l-Artikolu 6(7) tiegħu,
Billi:
(1) Id-Deċiżjoni tal-Kummissjoni 80/765/KEE tat-8 ta’ Lulju 1980 li tistabbilixxi kodiċi u regoli standard għat-traskrizzjoni f’forma li jaqraha l-kompjuter tad-data li tirrigwarda l-istħarriġ statistiku intermedju ta’ żoni bid-dwieli [3] ġiet emendata diversi drabi [4]; fl-interess ta’ ċarezza u razzjonalità d-Deċiżjoni msemmija hawn fuq għandha tiġi kodifikata.
(2) Ir-Regolament (KEE) Nru 357/79 jeħtieġ li l-Istati Membri jissottomettu lill-Kummissjoni l-informazzjoni miġbura fil-qafas ta’ stħarriġ intermedju ta’ żoni bid-dwieli f’forma ta’ skeda ta’ tabelli maqsuma skond unitajiet geografiċi li għandhom jiġu stabbiliti skond il-proċedura stabbilita fl-Artikolu 8 tar-Regolament imsemmi hawn fuq, jiġifieri b’Deċiżjoni tal-Kummissjoni wara l-opinjoni tal-Kumitat Permanenti għall-Istatistika ta’ l-Agrikoltura.
(3) Stati Membri li jipproċessaw ir-riżultati ta’ l-istħarriġ tagħhom b’mod elettroniku huma meħtieġa jissottomettu dawn ir-riżultati lill-Kummissjoni f’forma li jaqraha l-kompjuter. Il-kodiċijiet għat-trasmissjoni tar-riżultati ta’ l-istħarriġ huma stabbiliti skond il-proċedura stabbilita fl-Artikolu 8 tar-Regolament 357/79 (KEE).
(4) Għal raġunijiet prattiċi l-Istati Membri għandhom jittrasmettu d-data msemmija fl-Artikolu 6 tar-Regolament (KEE) Nru 357/79 ukoll f’forma li jaqraha l-kompjuter.
(5) Il-miżuri provduti f’din id-Deċiżjoni huma konformi ma’ l-opinjoni tal-Kumitat Permanenti għall-Istatistika ta’ l-Agrikoltura,
ADOTTAT DIN ID-DEĊIŻJONI:
Artikolu 1
Il-forma li tinqara mill-kompjuter għas-sottomissjoni tad-data provduta f’L-Artikoli 5 u 6 tar-Regolament (KEE) Nru 357/79 minn dawk l-Istati Membri li jipproċessaw ir-riżultati ta’ l-istħarriġ tagħhom b’mod elettroniku għandha tkun tejp manjetiku.
Artikolu 2
Il-kodiċi u r-regoli li jirregolaw it-traskrizzjoni fuq it-tejp manjetiku tad-data provduta f’L-Artikoli 5 u 6 tar-Regolament (KEE) Nru 357/79 għandhom ikunu kif stabbiliti fl-Annessi I u II ta’ din id-Deċiżjoni.
Artikolu 3
Id-Deċiżjoni 765/KEE hija abrogata.
Ir-referenzi magħmula għad-Deċiżjoni abrogata msemmija hawn fuq għandhom jitqiesu bħala referenzi għal din id-Deċiżjoni u għandhom jinqraw skond it-tabella ta’ korrelazzjoni fl-Anness IV.
Artikolu 4
Din id-Deċiżjoni hija ndirizzata lill-Istati Membri.
Magħmula fi Brussel, fit-8 ta’ Settembru 2003.